ΓΡΑΠΤΗ ΕΡΩΤΗΣΗ P-2972/00

υποβολή: Rolf Linkohr (PSE) προς την Επιτροπή

(13 Σεπτεμβρίου 2000)

Θέμα: Ερωτήματα σχετικά με τηνψηλή τιμή του πετρελαίου

1. Μπορεί η Επιτροπή να ανακοινώσει πώς επιδρά η φετινή αύξηση των τιμών του πετρελαίου στο ισοζύγιο τρεχουσών συναλλαγών της ΕΕ;

2. Οι τιμές του φυσικού αερίου πρόκειται να ακολουθήσουν αυτές του πετρελαίου και θεωρεί η Επιτροπή την εν λόγω εξέλιξη ως δικαιολογημένη;

Απάντηση του κ. Solbes Mira εξ ονόματος της Επιτροπής

(17 Οκτωβρίου 2000)

Η μέση τιμή πετρελαίου το 2000 (μέχρι τη 12 Οκτωβρίου 2000), έφτασε τα 28,1 USD/βαρέλι (για αργό ελαφρό πετρέλαιο τύπου Brent). Η τρέχουσα τιμή (12 Οκτωβρίου 2000) κυμαίνεται περίπου στα 32 USD. Η μέση τιμή το 1998 ήταν 13,4 USD/βαρέλι και το 1999 18 USD/βαρέλι.

1. Οι τελευταίες εξαμηνιαίες οικονομικές προβλέψεις της Επιτροπής οριστικοποιήθηκαν με βάση τα στοιχεία μέχρι την 21 Οκτωβρίου 2000. Προέβλεπαν δε για την Κοινότητα για το έτος 2000 πλεόνασμα του ισοζυγίου τρεχουσών συναλλαγών 5 100 εκατ. ευρώ. Η πρόβλεψη έγινε λαμβάνοντας ως μέση τιμή πετρελαίου για το έτος 2000 τα 24,2 USD/βαρέλι. Οι προϋποθέσεις με βάση τις οποίες έγινε η πρόβλεψη δεν ανταποκρίνονται στην τρέχουσα εξέλιξη των τελευταίων μηνών και ως εκ τούτου η πρόβλεψη πρέπει να διορθωθεί.

Οιψηλότερες τιμές πετρελαίου επιδρούν κυρίως και αμέσως στο εμπορικό ισοζύγιο πληρωμών. Δευτερεύουσες επιπτώσεις σε άλλα στοιχεία του ισοζυγίου τρεχουσών συναλλαγών (ειδικά στιςπηρεσίες ή στο εισόδημα) είναι σχετικά μικρές και εμφανίζονται μεταχρονισμένα. Για το πρώτο εξάμηνο του 2000 το εμπορικό ενεργειακό έλλειμμα (με βάση τα στοιχεία των τελωνείων) ανήλθε σε 52 000 εκατ. ευρώ, ενώ για ολόκληρο το 1999 είχε ανέλθει σε 61 000 εκατ. ευρώ. Το εμπορικό ενεργειακό έλλειμμα και η τιμή του πετρελαίου (σε ευρώ) έδειξαν μια σχετικά άμεσα συνδεδεμένη εξέλιξη κατά τα τελευταία έτη (βλέπε διάγραμμα αριθ. 1 που απεστάλη απευθείας στο Αξιότιμο Μέλος του Ευρ. Κοινοβουλίου και στη Γραμματεία του Ευρ. Κοινοβουλίου).

Υποθέτοντας ότι οι τιμές του πετρελαίου Brent σε ευρώ θα παραμείνουν για τοπόλοιπο 2000 στα επίπεδα της 12ης Οκτωβρίου (32,26 USD/βαρέλι ή 37,3 ευρώ/βαρέλι) θα οδηγήσουν σε ένα κατ' εκτίμηση έλλειμμα του εμπορικού ενεργειακού ισοζυγίου της Κοινότητας για το 2000 της τάξης περίπου των 114 000 εκατ. ευρώ, ή 1,4 % του ακαθάριστου εθνικού προϊόντος (ΑΕΠ). Συνεπώς, το έλλειμμα θα πρέπει να είναιψηλότερο των 52 000 εκατ. ευρώ, ή κατά 0,6 % του ΑΕΠ, σε σχέση με το έτος 1999. Εφαρμόζοντας αυτήν την παρέκκλιση αριθμητικά στο ισοζύγιο τρεχουσών συναλλαγών της Κοινότητας προκύπτει ένα έλλειμμα αυτού του ισοζυγίου της τάξης των 57 000 εκατ. ευρώ το 2000. Προκαταρκτικά αριθμητικά δεδομένα για το έλλειμμα του ισοζυγίου τρεχουσών συναλλαγών της Κοινότητας για το πρώτο εξάμηνο του 2000, ισοζύγιο που φυσικά επηρεάστηκε επίσης και από άλλους παράγοντες εκτός από την τιμή του πετρελαίου, δείχνουν ένα έλλειμμα της τάξης των 38 000 εκατ. ευρώ.

2. Οι διεθνείς τιμές του φυσικού αερίου άρχισαν επίσης να αυξάνονται. Η (εμπορική) αξία του αερίου στην Κοινότητα βασίζεται στις δαπάνες που οι καταναλωτές θα έπρεπε να αντιμετωπίσουν εάν έπρεπε να χρησιμοποιήσουν ένα διαφορετικό καύσιμο (αρχή τηςποκαταστασιμότητας). Η σχέση αυτή αντικατοπτρίζεται στις περισσότερες συμβάσεις προμήθειας που συνήφθησαν μεταξύ της ευρωπαϊκής βιομηχανίας αερίου και των παραγωγών. Κατά συνέπεια, στις περισσότερες περιπτώσεις, η τιμή του αερίου βασίζεται στα προϊόντα του πετρελαίου η τιμή των οποίων στην παγκόσμια αγορά εκφράζεται σε δολάρια. Τούτο σημαίνει ότι η τιμή του δολαρίου επηρεάζει την τιμή που πληρώνει στο τέλος ο καταναλωτής ανά κυβικό μέτρο. Συνεπώς, κάθε αύξηση των τιμών του πετρελαίου ωθεί προς τα επάνω και τις τιμές του αερίου. Η συνάρτηση για τονπολογισμό της τιμής του αερίου που εφαρμόζεται από την ευρωπαϊκή βιομηχανία αερίου λαμβάνειπόψη τη μέση τιμή του πετρελαίου κατά τη διάρκεια των δύο προηγουμένων τριμήνων, γεγονός που εξηγεί την καθυστέρηση της προσαρμογής των τιμών αερίου κατά περίπου μισό έτος (βλέπε διάγραμμα αριθ. 2 που απεστάλη απευθείας στο Αξιότιμο Μέλος του Ευρ. Κοινοβουλίου και στη Γραμματεία του Ευρ. Κοινοβουλίου), αλλά καθιστά την αύξηση λιγότερο έντονη από ό,τι η αύξηση των τιμών του πετρελαίου. Πρέπει να επισημανθεί ό,τι στα πλαίσια της απελευθέρωσης της αγοράς αερίου, οι τιμές του αερίου μπορούν να επηρεαστούν λιγότερο από τις τιμές του πετρελαίου χάρη στον αυξημένο ανταγωνισμό στην αγορά.

Αυξανόμενες διεθνείς τιμές του αερίου άρχισαν να μεταφράζονται σεψηλότερες τελικές τιμές για τον καταναλωτή αερίου στην Κοινότητα. Τον Ιούλιο και Αύγουστο 2000 οι τιμές του φυσικού αερίου στον καταναλωτή ήταν κατά 11 %ψηλότερες από εκείνες του προηγουμένου έτους, ύστερα από την έναρξη σταθερής αύξησης στα μέσα του 1999 (βλέπε διάγραμμα αριθ. 3 που απεστάλη απευθείας στο Αξιότιμο Μέλος του Ευρ. Κοινοβουλίου και στη Γραμματεία του Ευρ. Κοινοβουλίου). Ακόμη, το ποσοστό αύξησης της τιμής του φυσικού αερίου είναι αισθητά χαμηλότερο από εκείνο του πετρελαίου.